b'\n_START_ARTICLE_\nEmperor: Rise of the Middle Kingdom\n_START_SECTION_\nProducci\xc3\xb3\n_START_PARAGRAPH_\nBreakAway Games ajud\xc3\xa0 al desenvolupament del joc, despr\xc3\xa9s d\'haver desenvolupat anteriorment juntament amb Impressions Games l\'expansi\xc3\xb3 de Fara\xc3\xb3, "Queen of the Nile: Cleopatra". Emperor \xc3\xa9s l\'\xc3\xbaltim joc de la s\xc3\xa8rie City Building Series, s\'empren gr\xc3\xa0fics en 2D com als t\xc3\xadtols anteriors i \xc3\xa9s la primera versi\xc3\xb3 que introdueix una opci\xc3\xb3 multijugador._NEWLINE_No es diferencia gaire dels anteriors jocs, Emperor se centra en la construcci\xc3\xb3 i desenvolupament d\'una ciutat en temps antics, tot i que aquest cop ambientat a l\'antiga Xina, des de la dinastia Xia (2033 aC) fins als djurtxet (1234 dC). Hi ha una campanya oficial extra per al joc, que est\xc3\xa0 disponible com a desc\xc3\xa0rrega gratu\xc3\xafta.\n_START_SECTION_\nMec\xc3\xa0nica del joc\n_START_PARAGRAPH_\nLa tasca b\xc3\xa0sica en cada missi\xc3\xb3 \xc3\xa9s la de mantenir la ciutat. Aix\xc3\xb2 implica conservar la poblaci\xc3\xb3 ben alimentada, en bones condicions de salut i segura de perills. Si els aliments, serveis i b\xc3\xa9ns b\xc3\xa0sics s\'ofereixen de mode abundant, amb el pas del temps la ciutat millorar\xc3\xa0 considerablement. M\xc3\xa9s enll\xc3\xa0, per\xc3\xb2, el jugador ha de gestionar el comer\xc3\xa7 i els impostos per finan\xc3\xa7ar un major desenvolupament i una expansi\xc3\xb3 sostenible._NEWLINE_Per tant, tamb\xc3\xa9 es poden fer ofrenes a certs herois ancestrals, per aplacar-los i evitar que aquests, producte de llur ira, portin desastres contra la ciutat. Els herois poden tamb\xc3\xa9 ser benvolents, ja que atorguen beneficis i visiten la ciutat si estan prou contents i se\'ls ha pres en compte respecte a les ofrenes._NEWLINE_M\xc3\xa9s enll\xc3\xa0 de la mateixa ciutat i la zona de desenvolupament, el jugador ha de parar atenci\xc3\xb3 als seus rivals i enemics, que poden ser ciutats xineses com cultures foranes i b\xc3\xa0rbares. Les tropes i els guardes s\xc3\xb3n necessaris per protegir la ciutat de les invasions militars. Es poden construir muralles, portes i torres amb arquers per millorar-ne la defensa. En algunes ocasions, Emperor se centra en la construcci\xc3\xb3 de monuments, que s\xc3\xb3n costosos tant en temps com en materials, donant als enemics l\'oportunitat d\'aprofitar les possibles febleses que aix\xc3\xb2 comporta. Com a tal, la construcci\xc3\xb3 d\'un monument en general requereix que la ciutat primer hagi d\'establir una economia forta i una for\xc3\xa7a militar acceptable.\n_START_SECTION_\nMode campanya\n_START_PARAGRAPH_\nLes set campanyes d\'Emperor estan ambientades en un lapsus d\'uns 3.300 anys, en els quals la hist\xc3\xb2ria xinesa cl\xc3\xa0ssica est\xc3\xa0 completament compromesa, de la dinastia Xia a la dinastia Jin. En segons quines circumst\xc3\xa0ncies, la construcci\xc3\xb3 de colossals monuments ser\xc3\xa0 necess\xc3\xa0ria, com la Gran Muralla Xina, o el Gran Canal que connecta el rio Groc i Iangts\xc3\xa9, l\'Ex\xc3\xa8rcit de Terracota, entre d\'altres. A la primera campanya, el jugador \xc3\xa9s simplement un humil anci\xc3\xa0 pag\xc3\xa8s, a c\xc3\xa0rrec de dirigir una tribu n\xc3\xb2mada que ha d\'establir-se a la vora del riu. Al nivell final, el jugador es converteix en un serf directe de l\'emperador de la Xina, i s\'encarrega de supervisar la construcci\xc3\xb3 de la capital imperial Zhongdu (actualment Pek\xc3\xadn) i enfortir el seu paper de defensa pels invasors mongols alliberats per Genguis Khan._NEWLINE_Els productes alimentaris, les tecnologies i les religions evolucionen al joc en concordan\xc3\xa7a amb els segles, i amb estreta relaci\xc3\xb3 quant a la hist\xc3\xb2ria real de la cultura xinesa. A causa que els jugadors serveixen a diverses dinasties i emperadors a trav\xc3\xa9s del joc, no sempre l\'escenari estar\xc3\xa0 focalitzat a la construcci\xc3\xb3 d\'una mateixa ciutat. Sovint s\'enviar\xc3\xa0 a construir variades i noves ciutats, o ser enviat de tornada a una ciutat anterior per aconseguir una nova fita. En alguns casos, una ciutat pot ser revisada despr\xc3\xa9s dels segles que han passat, despr\xc3\xa9s d\'haver canviat dr\xc3\xa0sticament o simplement despr\xc3\xa9s d\'haver quedat en runes pels anys._NEWLINE_Els jugadors poden jugar les campanyes en l\'ordre que tri\xc3\xafn, tot i que el nivell de dificultat \xc3\xa9s dependent respecte a l\'ordre cronol\xc3\xb2gic dels escenaris. Sovint els objectius consisteixen a arribar a produir una quantitat determinada de mercaderies, la conquesta d\'altres ciutats, arribar a un nivell de poblaci\xc3\xb3 determinat o la construcci\xc3\xb3 d\'un monument.'